ટોકિયો: ભારતના વડા પ્રધાન નરેન્દ્ર મોદી જાપાનના પ્રવાસ પર છે. આજે સવારે ટોકિયોમાં મોદી જાપાનના રાજા અકી‌િહતોને મળ્યા હતા. ત્યાર બાદ વડા પ્રધાન નરેન્દ્ર મોદીએ ઈન્ડો-જાપાન ફોરમના બિઝનેસ લીડર્સ અને અનેક કંપનીઓના સીઈઓ સાથે મુલાકાત કરી હતી. હવે વડા પ્રધાન નરેન્દ્ર મોદી વાર્ષિક શિખર દરમિયાન જાપાનના વડા પ્રધાન શિંજો આબેને મળશે. તેમની સાથેની મુલાકાત દરમિયાન અણુ સહિત ૧૨ કરાર થવાની અપેક્ષા છે. આ કરારના પગલે બંને દેશો વચ્ચેના સંબંધો વધુ સુદૃઢ બનશે. બિઝનેસ લીડર્સ સાથેની મુલાકાત દરમિયાન નરેન્દ્ર મોદીએ જણાવ્યું હતું કે હું ગુજરાતમાં મુખ્યપ્રધાન હતો ત્યારથી આ બિઝનેસ નેતાઓને મળી રહ્યો છું.